b'\n_START_ARTICLE_\nImago (lautapeli)\n_START_SECTION_\nPelin kulku\n_START_PARAGRAPH_\nPelaajat heitt\xc3\xa4v\xc3\xa4t arpakuutiota ja korkeimman luvun saanut aloittaa. H\xc3\xa4n heitt\xc3\xa4\xc3\xa4 uudelleen arpakuutiota ja siirt\xc3\xa4\xc3\xa4 valkoista pelimerkki\xc3\xa4 my\xc3\xb6t\xc3\xa4- tai_NEWLINE_vastap\xc3\xa4iv\xc3\xa4\xc3\xa4n arpakuution n\xc3\xa4ytt\xc3\xa4m\xc3\xa4n m\xc3\xa4\xc3\xa4r\xc3\xa4n. Pelaaja nostaa kysymyskortin pakasta ja lukee kysymyksen \xc3\xa4\xc3\xa4neen._NEWLINE_Jokaisessa kysymyskortissa on viiva, jonka kohdalla sanotaan kohteen nimi. Valkoinen pelimerkki ratkaisee, kuka on kohde._NEWLINE_Esimerkki: Anni heitt\xc3\xa4\xc3\xa4 numeron nelj\xc3\xa4, ja saapuu ruutuun \xe2\x80\x9dJaakko\xe2\x80\x9d. Jaakosta tulee siten kysymyksen kohde. Anni nostaa kysymyskortin ja kysyy: - Jos Jaakko olisi el\xc3\xa4in, mik\xc3\xa4 seuraavista h\xc3\xa4n olisi? Sen j\xc3\xa4lkeen Anni lukee kaikki kuusi vastausvaihtoehtoa ja asettaa kortin kaikkien pelaajien n\xc3\xa4ht\xc3\xa4ville. Pelaajat p\xc3\xa4\xc3\xa4tt\xc3\xa4v\xc3\xa4t sen j\xc3\xa4lkeen itsekseen, mik\xc3\xa4 vastaus parhaiten kuvaa kohdetta (eli Jaakkoa), ja asettavat vastauskorttinsa numeropuoli alasp\xc3\xa4in p\xc3\xb6yd\xc3\xa4lle._NEWLINE_Kun kaikki pelaajat ovat valinneet vastauksensa, he k\xc3\xa4\xc3\xa4nt\xc3\xa4v\xc3\xa4t korttinsa ja kertovat vastauksensa \xc3\xa4\xc3\xa4neen yksitellen, alkaen siit\xc3\xa4 pelaajasta, jonka vuoro on, kunnes kaikki vastaukset on paljastettu. Varaudu puolustamaan vastaustasi._NEWLINE_Jokaisen kierroksen j\xc3\xa4lkeen kysymyskortti laitetaan pakan alimmaiseksi, pelaajat_NEWLINE_ottavat vastauskorttinsa p\xc3\xb6yd\xc3\xa4lt\xc3\xa4 ja siirt\xc3\xa4v\xc3\xa4t pelinappuloitaan. Seuraava pelaaja heitt\xc3\xa4\xc3\xa4 arpakuutiota ja jatkaa peli\xc3\xa4.'